

PROJEKTS uz 12.00.2024.

vēlamais datums izskatīšanai: Finanšu komitejā 19.06.2024.

domē: 27.06.2024.

sagatavotājs: Laila Raiskuma, Alise Timermane-Legzdiņa

ziņotājs: Laila Raiskuma

 LĒMUMS

Ādažos, Ādažu novadā

2024. gada 27. jūnijā **Nr.**«DOKREGNUMURS»

**Par izmaiņām Carnikavas Tautas nama “Ozolaine” struktūrā**

Ādažu novada pašvaldības 12.07.2023. saistošie noteikumi Nr. 21/2023 “Interešu izglītības programmu finansēšanas un īstenošanas kārtība Ādažu novada pašvaldībā” (turpmāk - Noteikumi) nosaka kārtību, kādā Ādažu novada pašvaldībā tiek sadalīts valsts budžeta mērķdotācijas finansējums interešu izglītības programmu pedagogu darba samaksai un interešu izglītības programmu nodrošināšanai izglītojamajiem.

Novadā šobrīd tiek īstenotas mazo vokālās mūzikas kolektīvu interešu izglītības programmas, kas tiek īstenotas izglītības iestādēs (piemēram, Carnikavas pamatskolā (vokālais ansamblis 1.-4. klasei, un vokālais ansamblis 4.-9. klasei), un atsevišķu juridisku personu darbības ietvaros (piemēram, popgrupa “Rakari” Ādažos).

Carnikavas Tautas namā “Ozolaine” darbojas bērnu kolektīvs ansamblis “Jūras zaķi”, kurā darbojas 8 skolas vecuma bērni un 16 pirmskolas vecuma bērni. Ansamblis pēc darbības būtības atbilst tādai kultūrizglītības jomai, kas saistīta ar bērnu un jauniešu muzikālās izglītības mērķiem un uzdevumiem.

Ņemot vērā nepieciešamību nodrošināt bērnu un jauniešu interešu izglītības vienotu finansēšanas kārtību novadā, kā arī apsvērumu, ka ansambli “Jūras zaķi” nevar pārcelt uz Carnikavas pamatskolu, kurā jau darbojas divi ansambļi (tādējādi izpildot Noteikumu 5. punkta nosacījumu par interešu izglītības kultūrizglītības un jaunrades jomas novirziena 20 % procentu piekritības apguvi), kā arī faktu, ka ansamblis nav Latvijas skolu jaunatnes dziesmu un deju svētkiem piekritīgs kolektīvs, nepieciešams likvidēt pašvaldības amatierkolektīvu - ansambli “Jūras zaķi” un tās vadītāja amata vietu pašvaldības darbinieku amatu sarakstā.

Pamatojoties uz Pašvaldību likuma 4. panta pirmās daļas 4. punktu, 10. panta pirmās daļas 14. punktu, Valsts pārvaldes iekārtas likuma 15. panta trešās daļas 3. un 4. punktu un 30. panta otro daļu, kā arī Izglītības, kultūras, sporta un sociālās komitejas 06.12.2023. atzinumu un Finanšu komitejas 19.06.2024. atzinumu, Ādažu novada pašvaldības dome

**NOLEMJ:**

1. Ar **2024. gada 1. septembri**:
	1. likvidēt Ādažu novada kultūras centra struktūrvienībai “Carnikavas Tautas nams “Ozolaine”” piekritīgo pašvaldības kolektīvu - bērnu vokālo ansambli “JŪRAS ZAĶI”;
	2. slēgt Ādažu novada kultūras centrā amatu „Bērnu vokālā ansambļa “JŪRAS ZAĶI” vadītājs”.
2. Centrālas pārvaldes Personāla nodaļas vadītājai veikt nepieciešamās darbības darba tiesisko attiecību izbeigšanai attiecībā uz lēmumā minēto amatu un tajā esošo darbinieku.
3. Pašvaldības izpilddirektoram veikt lēmuma izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

PSN, GRN, ĀNKC, CTN, CPS, IDR - @.